Спартак (футбол клубы, Семей)

Спартак футбол клубы — 1964-2015 жылдары КСРО және Қазақстан чемпионаттарында ойнаған футбол клубы. Семей қаласының "Спартак" стадионы клубтың базасы болып табылады. 2016 жылы "Восток" клубымен бірге таратылды да, орнына "Алтай" клубы құрылды. Тарихы * 1913-1914 жылдары Семей қаласында алғашқы футбол клубы пайда болды. «Олимп», «Ласточка», «Орлята» және татар мектебінің «Ярыш» студенттік командалары пайда болды. Футбол сол кездегі Орталық Азия мен Сібір сауда орталығының бірі саналған Семейге Англия саудагерлерінен келген. Ярыш ФК құрамында қазақ халқына белгілі ақын, жазушы, профессор Мұхтар Әуезов өнер көрсеткен. Сонымен қоса Ярыш ФК сапында Ахметсәлим Кәрімов, Қасымхан Мұхаммедов, Салах Хисматуллин, Зиятдин Рыспаев және т.б. пионерлер ойнаған. Тарихшы Евгением Юдиннің мәліметі бойынша Ярыш ең алғашқы болып халықаралық кездесу өткізген. 1914 жылы Семейге Томск қаласының футбол командасы кіріп шықты. * 1920 жылы 26 қыркүйекте Семей алтайлықтардың ұйымдастыруымен болған Олимпиадаға қатысып екінші орын алды. Финалда Барнауыл командасына жол берді. * 1963 - «Цементник» командасы Қазақ ССР чемпионы атанды. * 1964 - «Цементник» шеберлер мәртебесін алып, КСРО чемпионаты мен Кубогында ойнауға рұқсат етілді. * 1969 - Команда капитаны Виктор Дронкин 1 маусымда 25 доп соқты, бұл Семей командасының КСРО чемпионатындағы ең жоғарғы жетістігі болып саналады. * 1983 - «Спартак» Қазақ ССР Кубогын жеңіп алды. * 1994 - Достық (Алматы) клубының таратылуының арқасында семейлік команда Жоғарғы Лигада ойнаға жолдама алды. * 1994-1995 - «Елімай» 2 жыл қатарынан Қазақстан чемпионы атанады. * 1996 - бразилялық шабуылшы Маркос Роберто Сампайо Пимента және жартылай қорғаушы Антонио Роберто зе Мария командаға шақыртылып, және олар Қазақстан футболындағы алыс шет елден шақыртылған алғашқы ойыншылар болып саналады. * 1996 - Қазақстан Кубогының финалында Ақтаудың «Мұнайшы» командасын 2:1 есебімен жеңді. Бірақ футбол қауымдастығының шешімімен финалдық ойын жоққа шығарылды, себебі команда Қазақстан қауымдастығындағы iстелген заңсыздығына қарсы наразылық белгiсi ретiнде кубокты қабылдаудан бас тартты. * 1998 - «Елімай» Қазақстанның 3 дүркін чемпионы атанды. * 2001 жылы 18 мамырда - «Спартак» стадионында «Елімай» мен Африка клубтарының құрамасы арасында жолдастық кездесу өтіп, 3:0 есебімен семейліктердің пайдасына шешілді. * 2004 жылғы маусымның қорытындысы бойынша «Семей» Жоғарғы дивизионнан ұшып кетті. * 2016 жылы Шығыс Қазақстан облысындағы тағы бір команда - "Восток" клубымен бірге таратылды да, орнына "Алтай" клубы құрылды. Қазақстан чемпионатының құрылуынан кейін, клуб 13 сезонды жоғарғы дивизионда (1992 жылдан бастап 2001 жылға дейін «Жоғарғы лига» деп аталды, 2002 жылдан 2007 жылға дейін «Суперлига» деген атпен белгілі болды, 2008 жылдан бастап «Премьер-лига» деп аталады.) өткізді. Қазақстан чемпионаты және кубогындағы көрсеткіш Статистикасы Құрлықтық кубоктерде Ең үлкен жеңісі Қазақстан чемпионаты *1995 — 10:0 («Мұнайшы», Ақтау) Ең үлкен жеңілістері Қазақстан чемпионаты *1992 — 0:6 («Целинник», Астана) *1993 — 0:6 («Болат-АМТ», Теміртау) *1993 — 0:6 («Уралец», Орал) Клуб атауларының тарихы * «Цементник» (1964-1970) * «Спартак» (1971-1993) * «Елімай» (1994-1998, 2001-2003) * «AES-Елімай» (1999-2000) * «Семей» (2004-2007) * «Спартак» (2008-о.у) Жетістіктері *Қазақстан чемпионы (3): 1994, 1995, 1998 *Қазақстанның қола жүлдегері (1): 1996 *Қазақстан кубогының иегеріі (1): 1995 *[http://www.fc-spartak-semey.com/ Ресми сайты]